Kølefryseskab og komfur skulle udskiftes, så vi tog en tur i Elgiganten i Glostrup. Vi får superfin behandling af en meget kompetent ung kvinde, som vidste alt om produkterne og var god til at rådgive. Vi spørger om lågen på kølefryseskabet kan vendes, da vores køkken er så småt at lågen ellers ikke kan åbnes. Vi får at vide at vi SAGTENS kan vende det og at det er ligetil, selvom der er temperaturmåler og display i døren, som er forbundet til resten af skabet med ledninger. Vi skal bare følge vejledningen i brugsanvisningen.
Kølefryseskabet er ikke på lager, så vi aftaler at hente begge dele selv mandag eftermiddag, dagen efter.
Og så starter alt det besværlige... Vi får arrangeret kørsel og tager i elgiganten mandag. Vi bliver så mødt med en meget underlig attitude af nogle lagermedarbejdere, der siger at komfuret står et vildt besværligt sted på lageret og at det vil være svært for dem at få ud. De spørger så om vi i stedet kan hente det dagen efter, men tage kølefryseskabet med nu. Øh NEJ, vi kan ej - når vi har arrangeret kørsel med stor bil, står og skal bruge komfuret og har lavet en aftale om at hente begge dele mandag. De fedter så rundt og får gravet komfuret frem efter en halv times ventetid. "På lager" burde ikke betyde "På dovent lagermedarbejer-lager"! Enten er det på lager og til at få med hjem - eller også er det ikke og så aftaler man hvornår det så er, så man kan hente det til aftalt tid.
Vi kommer hjem med begge hvidevarer, får det stillet op og elektrikeren installerer komfuret. Vi beder ham om lige at kigge på køleskabet, så vi ikke gør det forkert, når vi skal vende døren. Det viser sig så at der er NUL brugsanvisning til dørvending. Der står i stedet at man skal kontakte fabrikken eller en autoriseret tekniker, hvilket jo ikke var det vi fik at vide. Vi ringer til elgiganten, som jo har lovet at det var ligetil at gøre, men bliver mødt med en kedelig attitude og får at vide at "det er ude af deres hænder" og at vi må kontakte fabrikken. Det gør vi så og de vil sende en tekniker, som de dog ikke kan oplyse hvad vil koste eller hvornår det bliver. De vil dog ringe tilbage samme dag for at aftale teknikerbesøg og oplyse en anslået pris. Vi ringer igen til elgiganten og forklarer at vi ikke mener at vi skal betale for et teknikerbesøg, når vi er blevet lovet at det er ligetil selv at gøre. Komplet ligegyldighed overfor manglende køleskab og merudgift. Vi ringer igen til fabrikken, der har mistet vores nummer, men lover at ringe dagen efter. Vi har stadig ikke hørt fra dem og nu er det fredag. Ikke elgigantens skyld, men har i samarbejde med en leverandør, så sørg for at de har styr på deres shit. Købt hos jer = jeres ansvar.

Jeg er GLAD for at der var en tekniker i omgangskredsen, som kunne komme og vende den låge på autoriseret vis. Ellers havde vi stadig været uden køleskab - eller rettere: med køleskab der ikke kan åbnes.
Finder det latterligt at blive lovet noget så essentielt -, for så at modtage absolut NUL hjælp til at få et så vigtigt apparat til at fungere som lovet, når det ikke bare er ligetil.  Ringe service. 

Jeg skulle ligeledes for et års tid siden købe ny bærbar computer til studiet lidt akut, fordi den gamle var forsvundet ved et indbrud. Vi brugte hundrede år på at få fat i en medarbejder, der kunne sælge os den bærbar der var på tilbud i sampak med officepakken med studierabat. Han tjekker lagerstatus, den er på lager, men da vi skal til at betale, så er den alligevel ikke på lager. Jeg må så vente og bestille den på nettet til levering derhjemme eller i butikken - hvilket jeg ikke kan nå inden tilbudet udløber. Først efter MEGET palaver kan jeg få computeren og officepakken til samme pris som i butikken, fordi studierabatten ikke figurerer på hjemmesiden.  Ikke tjekket. Hvorfor så bruge halvanden time i elgiganten, hvis jeg alligevel skal vente på den og bestille hjemmefra - endda til en dyrere pris. 

At i får to stjerner i stedet for en, skyldes udelukkende den megasøde medarbejder der rådgav os omkring hvidevarerne, også selvom hun ikke vidste at dørvending ikke var så nemt - og fordi vi før har handlet bla. mobiler hos jer med superfed rådgivning. Det her var bare ikke i orden.